Príloha k materiálu č. MF/14192/2011-75

Veľvyslanectvo
Slovenskej republiky
v Kyjeve

Č.: .................

     Návrh
            /Verbálna nóta/ 

Veľvyslanectvo Slovenskej republiky v Kyjeve prejavuje úctu Ministerstvu zahraničných vecí Ukrajiny a  má česť oznámiť, že Slovenská republika v snahe vytvoriť vhodné podmienky na usporiadanie 10. ročníka medzinárodného kultúrneho podujatia „Deň priateľstva – Deň dobrosusedstva“ navrhuje  dočasné prerušenie premávky pre osobnú dopravu na hraničnom priechode Vyšné Nemecké – Užhorod dňa  14. mája  2011  v čase od 0.00 hod. do 20.00 hod. stredoeurópskeho času.  

Slovenská republika si uvedomuje, že pripravované medzinárodné kultúrno-                 -spoločenské podujatie vytvára priaznivé prostredie na budovanie vzájomného porozumenia, priateľstva a dôvery, posilňovanie rodinných, priateľských a partnerských vzťahov a vytváranie podmienok na nadväzovanie nových kontaktov medzi slovenskými a ukrajinskými subjektmi na rôznych úrovniach. Slovenská republika vyjadruje presvedčenie, že Ukrajina prijme tento návrh a vyjadrí rovnako súhlas s dočasným prerušením premávky pre osobnú dopravu na hraničnom priechode Vyšné Nemecké – Užhorod dňa 14. mája 2011 v čase od 0.00 hod. do 20.00 hod. stredoeurópskeho času.  Nepochybne sa podporou tejto významnej medzinárodnej akcie posilnia dobré susedské vzťahy medzi Slovenskou republikou a Ukrajinou a organizátorom sa uľahčí jej uskutočnenie a tiež sa zabezpečí bezpečnosť návštevníkov. 

Veľvyslanectvo Slovenskej republiky v Kyjeve využíva túto príležitosť, aby opätovne ubezpečilo Ministerstvo zahraničných vecí  Ukrajiny  o svojej hlbokej úcte.

	V Kyjeve dňa ....................

Ministerstvo zahraničných vecí 
Ukrajiny
Kyjev